سەرچەوەگە وەئاژانس شەفەق نیوز وت، ئەفسەریگ وە پلەی موقەدەم گیان لە دەسدایەی و یەکیگیش زەخمدارە وە رویداو هاتوچو لە نزیک قەورسان ناحیەی مەکێشیفە لە باشوور خوەرهەڵات تکریت وە لەیەکداین دوو ماشین لە دویەشەو شەممە.
وتیش،"قوربانی و زەخمدارەگە دانشتگ ناحیەی گەیارە لە نەینەوا بوینە"، دیاریکرد، تەرم قوربانیەگە و زەخمدارەگەبش ئەرا خەسخانەی تکریت کلکریانە".
هەمیش، سەرچەوەیگ ئەمنی لە پارێزگای زیقار خەوەردا، ماڵیگ وە دوو بومب کریاسە ئامانج لەناوڕاس پارێزگاگە.
سەرچەوەگە وەئاژانس شەفەق نیوز وت، " کەسەیلیگ نەناسریاگ ماڵیگ لەناوچەی شەرقیە لەناوڕاس شار ناسریە وە دوو بومب کردنەسە ئامانج.
سەرچەەگە وتیش" یەکیگ لە بومبەیل تەقیە، و دویەمەگە وەلایەن هیزەیل ئەمنی شەوەکی ئمڕوو تەقانیاس".
